CELEX: 32018D2014
Language: fi
Date: 2018-12-14 00:00:00
Title: Komission täytäntöönpanopäätös (EU) 2018/2014, annettu 14 päivänä joulukuuta 2018, päätöksen 2010/221/EU liitteen I muuttamisesta siltä osin kuin on kyse ostereiden herpesviruksesta 1 μvar (OsHV-1 μVar) vapaiden Irlannin alueiden luettelosta (tiedoksiannettu numerolla C(2018) 8618) (ETA:n kannalta merkityksellinen teksti.)

18.12.2018   
               
               
                  FI
               
               
                  Euroopan unionin virallinen lehti
               
               
                  L 322/55
               
            
         KOMISSION TÄYTÄNTÖÖNPANOPÄÄTÖS (EU) 2018/2014,
         annettu 14 päivänä joulukuuta 2018,
         päätöksen 2010/221/EU liitteen I muuttamisesta siltä osin kuin on kyse ostereiden herpesviruksesta 1 μvar (OsHV-1 μVar) vapaiden Irlannin alueiden luettelosta
         
            
               (tiedoksiannettu numerolla C(2018) 8618)
            
         
         (ETA:n kannalta merkityksellinen teksti)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon vesiviljelyeläimiin ja niistä saataviin tuotteisiin sovellettavista eläinten terveyttä koskevista vaatimuksista sekä vesieläinten tiettyjen tautien ehkäisemisestä ja torjunnasta 24 päivänä lokakuuta 2006 annetun neuvoston direktiivin 2006/88/EY (1) ja erityisesti sen 43 artiklan 2 kohdan,
         sekä katsoo seuraavaa:
         
                     (1)
                  
                  
                     Komission päätöksen 2010/221/EU (2) liitteessä I luetellaan jäsenvaltiot, vyöhykkeet ja osastot, joita pidetään vapaina tietyistä taudeista, joita ei tarkoiteta direktiivin 2006/88/EY liitteessä IV olevassa II osassa. Kyseisillä alueilla voidaan edellyttää asianomaisen taudin kohdalla luetellulta jäsenvaltiolta mainitulla päätöksellä hyväksyttyjen tiettyjen kansallisten toimenpiteiden noudattamista kyseisten tautien vaikutusten rajoittamiseksi.
                  
               
                     (2)
                  
                  
                     Tällä hetkellä kyseisessä luettelossa on Irlannin alueella useita osastoja, joita pidetään vapaina ostereiden herpesviruksesta 1 μvar (OsHV-1 μVar). Äskettäin osastossa 6 Poulnasharry Bayssa ilmenneen OsHV-1 μVar -taudinpurkauksen johdosta, josta Irlanti ilmoitti komissiolle, olisi saatettava taudista vapaiden alueiden maantieteelliset rajat ajan tasalle Irlannin osalta.
                  
               
                     (3)
                  
                  
                     Päätöksen 2010/221/EU liitettä I olisi sen vuoksi muutettava.
                  
               
                     (4)
                  
                  
                     Tässä päätöksessä säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            Korvataan päätöksen 2010/221/EU liitteessä I olevan taulukon neljännessä sarakkeessa ”Hyväksyttyjen kansallisten toimenpiteiden kohteena olevan alueen maantieteelliset rajat” rivillä ”Ostereiden herpesvirus 1 μνar (OsHV-1 μVar)” Irlantia koskeva kohta seuraavasti:
            
               ”Osasto 1: Sheephaven Bay
               Osasto 3: Killala Bay, Broadhaven Bay ja Blacksod Bay
               Osasto 4: Streamstown Bay
               Osasto 5: Bertraghboy Bay ja Galway Bay
               Osasto A: Tralee Bay Hatchery”
            
         
         
            2 artikla
            Tämä päätös on osoitettu kaikille jäsenvaltioille.
         
         
            Tehty Brysselissä 14 päivänä joulukuuta 2018.
            
               
                  Komission puolesta
               
               Vytenis ANDRIUKAITIS
               
                  Komission jäsen
               
            
         
         
            (1)  EUVL L 328, 24.11.2006, s. 14.
         
            (2)  Komission päätös 2010/221/EU, annettu 15 päivänä huhtikuuta 2010, vesiviljelyeläinten ja luonnonvaraisten vesieläinten tiettyjen tautien vaikutuksen rajoittamiseen tähtäävien kansallisten toimenpiteiden hyväksymisestä neuvoston direktiivin 2006/88/EY 43 artiklan mukaisesti (EUVL L 98, 20.4.2010, s. 7).